พายุไต้ฝุ่นนิดา (พ.ศ. 2547)

พายุไต้ฝุ่นนิดา () หรือที่ในประเทศฟิลิปปินส์เรียกว่า พายุซูเปอร์ไต้ฝุ่นดินโด () เป็นพายุหมุนเขตร้อนที่มีความรุนแรงที่สุดเป็นอันดับสามรองจากพายุไต้ฝุ่นเตี้ยนหมู่ และพายุไต้ฝุ่นชบา และเป็นพายุที่มีความรุนแรงที่สุดต่อภาคตะวันออกของประเทศฟิลิปปินส์นับตั้งแต่พายุไต้ฝุ่นเซ็บในปี พ.ศ. 2541 ก่อตัวขึ้นจากหย่อมความกดอากาศต่ำเมื่อวันที่ 13 พฤษภาคม พ.ศ. 2547 อยู่ทางตะวันออกของประเทศปาเลาในขณะนั้น พายุเคลื่อนตัวไปทางทิศตะวันตกอย่างช้า ๆ และกลายเป็นพายุโซนร้อนเมื่อเคลื่อนตัวเลี้ยวไปทางตะวันตกเฉียงเหนือพายุโซนร้อนนิดาทวีกำลังแรงขึ้นอย่างรวดเร็วจนกลายเป็นพายุไต้ฝุ่น ทำให้เผยให้เห็นตาพายุที่กำลังพัฒนา และในที่สุดก็ถึงระดับกำลังแรงสูงสุดด้วยความเร็วลม 205 กิโลเมตรต่อชั่วโมง (125 ไมล์ต่อชั่วโมง) และความกดอากาศที่ 905 เฮกโตปาสกาล (มิลลิบาร์ 26.72 นิ้วของปรอท) หลังจากผ่านจังหวัดคาตันดัวเนส พายุไต้ฝุ่นนิดาก็เริ่มหันไปทางเหนือมากขึ้น และอ่อนกำลังลงเป็นพายุโซนร้อนทางตะวันออกเฉียงใต้ของประเทศญี่ปุ่น หลังจากนั้นพายุโซนร้อนนิดาก็ได้กลายเป็นพายุหมุนนอกเขตร้อน และพายุสลายไปทางตะวันออกเฉียงเหนือของประเทศญี่ปุ่น

การกระจายความรุนแรงของลมกับฝนในแนวนอนจากพายุไต้ฝุ่นนิดา อัตราน้ำฝนในบริเวณกึ่งกลางมาจากเรดาร์วัดปริมาณน้ำฝนในเขตร้อนชื้นในขณะที่อัตราน้ำฝนในเขตรอบนอกมาจากเครื่องวัดปริมาณน้ำฝนแบบภาพไมโครเวฟ อัตราน้ำฝนซ้อนทับบนข้อมูลอินฟราเรดจากเครื่องสแกนแบบมองเห็น และอินฟราเรด ภารกิจวัดปริมาณน้ำฝนในเขตร้อนแสดงให้เห็นว่าพายุยังคงจัดโดยยังไม่มีหลักฐานใด ๆ เพราะยังเป็นแค่พายุโซนร้อน อัตราน้ำฝนปานกลางเป็นส่วนใหญ่อยู่ใกล้ศูนย์กลาง วันต่อมาพายุไต้ฝุ่นนิดาจัดระเบียบได้ดีขึ้น และมีแถบคาดมากขึ้นในทุ่งฝน แม้ว่าตาพายุจะยังสมบูรณ์ได้ไม่ดีก็ตาม หลังจากพายุไต้ฝุ่นนิดาผ่านจังหวัดคาตันดัวเนสศูนย์กลางของพายุนี้น่าจะแสดงผลของการถูกรบกวนโดยภูมิประเทศ และเครื่องสร้างภาพไมโครเวฟแสดงให้เห็นตาพายุที่มีรูปร่างเกือบสมบูรณ์พร้อมบริเวณที่มีฝนตกหนัก

พายุไต้ฝุ่นนิดาทำให้เกิดน้ำท่วม และดินถล่มในเขตบีโคลของเกาะลูซอน จึงทำให้มีผู้เสียชีวิตอย่างน้อย 6 ราย และมีผู้พลัดถิ่น 1,000 คน ขณะที่พายุอยู่ทางตะวันออกของประเทศฟิลิปปินส์ก่อนที่จะเคลื่อนตัวไปทางตอนใต้ของประเทศญี่ปุ่น โดยรวมแล้ว มีผู้เสียชีวิต 31 ราย และเกิดความเสียหายประมาณ 1.3 ล้านดอลลาร์สหรัฐ

ประวัติทางอุตุนิยมวิทยา 

ประวัติทางอุตุนิยมวิทยาของพายุไต้ฝุ่นนิดา
 วันที่ 12 พฤษภาคม บริเวณหย่อมความกดอากาศต่ำก่อตัวขึ้นอย่างต่อเนื่องภายในร่องมรสุม และเคลื่อนตัวไปทางตะวันตกเฉียงใต้ของประเทศปาเลาประมาณ 350 กิโลเมตร (220 ไมล์) ภาพถ่ายดาวเทียมเผยให้เห็นการไหลเวียนในระดับต่ำที่อ่อนแอในขั้นต้น แต่สามารถมองเห็นความลาดเอียงได้ ศูนย์เตือนไต้ฝุ่นร่วม (JTWC) ได้คาดการณ์ว่าพายุทวีความรุนแรงขึ้นอย่างช้า ๆ
 วันที่ 13 พฤษภาคม หย่อมความกดอากาศต่ำทวีความรุนแรงขึ้นเป็นพายุดีเปรสชันเขตร้อนในตอนเย็น และเคลื่อนตัวไปทางทิศตะวันตกเฉียงเหนือ ซึ่งถูกกำหนดให้เป็นชื่อชั่วคราว 04W โดยศูนย์เตือนไต้ฝุ่นร่วม (JTWC) ในช่วงเวลาของการก่อตัวหย่อมความกดอากาศต่ำตั้งอยู่ 310 กิโลเมตร (190 ไมล์) ทางตะวันออกของประเทศปาเลา ขณะที่พายุกำลังเคลื่อนตัวไปทางทิศตะวันตกเฉียงเหนือที่ 5 กิโลเมตรต่อชั่วโมง (3 ไมล์ต่อชั่วโมง) ภาพถ่ายดาวเทียมควิคเอสซีเอทีแสดงให้เห็นว่าลมพายุดีเปรสชันเขตร้อนอยู่ใกล้ 46 กิโลเมตรต่อชั่วโมง (29 ไมล์ต่อชั่วโมง) และลมแรงขึ้นอย่างต่อเนื่อง ภาพจากดาวเทียมในเวลาต่อมาพบว่ามีการพาความร้อนลึก ซึ่งจัดอยู่เหนือการหมุนเวียนในระดับต่ำ

 วันที่ 14 พฤษภาคม พายุดีเปรสชันเขตร้อนทวีกำลังแรงขึ้นอย่างรวดเร็วจนกลายเป็นพายุโซนร้อนในช่วงเช้า และกรมอุตุนิยมวิทยาญี่ปุ่น (JMA) ได้กำหนดให้ใช้ชื่อว่า นิดา
 วันที่ 15 พฤษภาคม กรมอุตุนิยมวิทยาญี่ปุ่น (JMA) รายงานว่าพายุโซนร้อนนิดาได้ทวีกำลังแรงขึ้นอย่างรวดเร็วจนกลายเป็นพายุโซนร้อนกำลังแรงในเช้าตรู่ และยังคงเคลื่อนตัวเข้าใกล้ประเทศฟิลิปปินส์ด้วยเส้นทางทิศตะวันตกเฉียงเหนืออย่างช้า ๆ พายุโซนร้อนกำลังแรงนิดามีตาพายุลักษณะเป็นเกลียวค่อนข้างชัดเจน และสามารถมองเห็นบริเวณที่คล้ายตาพายุได้ ขณะนี้พายุโซนร้อนกำลังแรงได้ทวีความรุนแรงขึ้นเป็นพายุไต้ฝุ่น และเข้าใกล้ประเทศฟิลิปปินส์ต่อไป พื้นที่เมฆหนาทึบตรงกลางของพายุไต้ฝุ่นนิดามีขนาดใหญ่ขึ้น โค้งมนมากขึ้น และโครงสร้างผนังตาภายในก็เจริญเต็มที่ ศูนย์เตือนไต้ฝุ่นร่วม (JTWC) รายงานความเร็วลมต่อเนื่อง 1 นาทีที่ 185 กิโลเมตรต่อชั่วโมง (115 ไมล์ต่อชั่วโมง) เทียบเท่ากับมีความเข้มข้นเทียบเท่าหมวด 3 ในระดับลมมาตราเฮอริเคนแซฟเฟอร์–ซิมป์สัน
 วันที่ 16 พฤษภาคม พายุไต้ฝุ่นนิดากลายเป็นพายุซูเปอร์ไต้ฝุ่นระดับ 5 เนื่องจากมีลมแรงสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) ลมพัดมาจากใจกลาง 55 กิโลเมตร (35 ไมล์) และความกดอากาศที่ 905 เฮกโตปาสกาล (มิลลิบาร์ 26.72 นิ้วของปรอท) ภาพถ่ายดาวเทียมแสดงให้เห็นว่าพายุได้พัฒนาตาพายุที่ขยายกว้าง 40 กิโลเมตร (25 ไมล์) และพายุเคลื่อนตัวโค้งไปทางทิศตะวันตกเฉียงเหนือผ่านภาคกลางของประเทศฟิลิปปินส์
 วันที่ 17 พฤษภาคม พายุไต้ฝุ่นนิดาได้เคลื่อนตัวผ่านจังหวัดคาตันดัวเนส จึงทำให้พายุอ่อนกำลังลงเป็นพายุไต้ฝุ่นชั่วขณะหนึ่งแล้วโค้งไปทางทิศเหนือมากขึ้น และชะลอตัวลง เมื่อกลับเข้าสู่น่านน้ำที่อุ่นขึ้นของมหาสมุทรแปซิฟิกตะวันตกลมของพายุก็กลับมารุนแรงขึ้นอีกครั้งเป็นพายุซูเปอร์ไต้ฝุ่นระดับ 4 มีความเร็วลมเป็น 250 กิโลเมตรต่อชั่วโมง (155 ไมล์ต่อชั่วโมง) ทางตะวันออกของเกาะลูซอน

 วันที่ 18 พฤษภาคม พายุซูเปอร์ไต้ฝุ่นนิดาอ่อนกำลังลงเป็นพายุไต้ฝุ่นอีกครั้งภายใต้อิทธิพลของลมเฉือนแนวตั้งแรงในภาคเหนือของประเทศไต้หวันไปทางตะวันออกเฉียงใต้ในตอนกลางคืน ภาพถ่ายดาวเทียมอินฟราเรดแสดงให้เห็นว่าตาพายุถูกบดบังด้วยเมฆเซอร์โรสเตรตัสสูง ซึ่งบ่งบอกถึงพายุไต้ฝุ่นนิดาได้อ่อนกำลังลง การพาความร้อนทางตอนเหนือของพายุถูกตัดออก แต่ศูนย์กลางยังคงจัดได้ดี หลังจากเคลื่อนตัวไปทางตะวันออกเฉียงใต้ของประเทศไต้หวัน พายุได้หันไปทางทิศตะวันออกเฉียงเหนือ และเริ่มเปลี่ยนเป็นพายุหมุนนอกเขตร้อน
 วันที่ 20 พฤษภาคม พายุไต้ฝุ่นนิดาอ่อนกำลังลงเป็นพายุโซนร้อนกำลังแรงในตอนเย็น หลังจากนั้นไม่นานก็อ่อนกำลังลงเป็นพายุโซนร้อน ศูนย์เตือนไต้ฝุ่นร่วม (JTWC) รายงานลมที่ความเร็วลมต่อเนื่อง 1 นาทีที่ 150 กิโลเมตรต่อชั่วโมง (90 ไมล์ต่อชั่วโมง) และกลายเป็นพายุหมุนนอกเขตร้อนในเช้าวันรุ่งขึ้น

 วันที่ 21 พฤษภาคม พายุโซนร้อนนิดาได้กลายเป็นพายุหมุนนอกเขตร้อน กรมอุตุนิยมวิทยาญี่ปุ่น (JMA) ยังคงติดตามเศษซากของพายุในขณะที่มันอ่อนแอทางตะวันออกเฉียงเหนือของภาคเหนือของประเทศญี่ปุ่น

การเตรียมการ

ประเทศไต้หวัน 
ในประเทศไต้หวันมีการยกเลิกให้บริการเรือข้ามฟากผู้โดยสาร 15,057 คน นักพยากรณ์อากาศที่สำนักอุตุนิยมวิทยากลาง (CWB) ได้ออกคำเตือนเกี่ยวกับพายุไต้ฝุ่นนิดา เนื่องจากแบบจำลองพยากรณ์คาดการณ์ว่ามีความเป็นไปได้สูงที่พายุจะพัดถล่มประเทศไต้หวัน

ผลกระทบ

ประเทศฟิลิปปินส์ 

ก่อนพายุไต้ฝุ่นนิดากำลังเคลื่อนตัวเข้ามาประธานาธิบดีกลอเรีย มาคาปากัล-อาร์โรโย ได้วางมาตรการฉุกเฉินไว้ 8 แห่ง ภายใต้ภาวะฉุกเฉิน และมีการเปิดศูนย์อพยพเพื่อรองรับประชาชน 2,986 คน รายงานของหน่วยยามฝั่งของนครเซบูว่าเมื่อเวลาประมาณ 14:35 น. (07:35 น. เวลาสากลเชิงพิกัด) เมื่อวานนี้ เรือยนต์ที่มีผู้โดยสารมากกว่า 200 คน ระหว่างทางจากออร์มอค จังหวัดเลเตไปยังนครเซบูทำให้เรือยนต์ไม่สามารถทนต่อคลื่นทะเลได้อีกต่อไป เรือยนต์ถูกพลิกคว่ำโดยคลื่นทะเลขนาดใหญ่ และอยู่ห่างจากฝั่งไม่ถึง 2 กิโลเมตร (1 ไมล์) ในขณะนั้น ผู้โดยสารอย่างน้อย 70 คน ได้รับการช่วยเหลือจากหน่วยยามฝั่ง และเรือใกล้เคียง จึงทำให้พบผู้เสียชีวิต 6 ราย นอกจากนี้ ผู้รอดชีวิตเห็นผู้เสียชีวิตลอยอยู่ในทะเล และกล่าวว่าผู้โดยสารบางคนอาจจะติดอยู่ในห้องโดยสาร ทางใต้ของจังหวัดคามารีเนสซูร์ได้ถูกน้ำท่วมเนื่องจากฝนตกหนักเป็นเวลาหลายวัน และทำให้เกิดดินถล่มในพื้นที่ชนบท 3 แห่ง ในจังหวัดคาตันดัวเนสเนื่องจากฝนตกหนัก และบ้านเรือนประมาณ 700 หลัง ถูกฝัง หรือถูกดินโคลนซัดออกไป มีรายงานผู้เสียชีวิต 1 ราย จากฟ้าผ่าในซันโฮเซเดอบูเวนาบิสตา จังหวัดอันตีเก และชาวประมงอีก 3 ราย สูญหายไป ผู้คนเกือบ 18,000 คน พลัดถิ่นทางตอนใต้ของเกาะลูซอน และตะวันออกของวิซายัส ในช่วงสองวันที่ผ่านมา 

พายุได้ก่อตัวพายุทอร์นาโดที่สร้างความเสียหายมูลค่า 3.6 ล้านเปโซฟิลิปปินส์ (65,054 ดอลลาร์สหรัฐ) ในกิมบา จังหวัดนูเอวาเอซีฮา และเกิดฝนตกหนักทั่วภาคตะวันออกของประเทศฟิลิปปินส์ มีรายงานปริมาณน้ำฝนสูงถึง 270 มิลลิเมตร (11 นิ้ว) ในออมเบา ในขณะที่จังหวัดคามารีเนสซูร์ได้รับน้ำฝน 150 มิลลิเมตร (6 นิ้ว) และน้ำฝนส่วนที่เหลือในประเทศฟิลิปปินส์ได้รับไปประมาณ 372 มิลลิเมตร (15 นิ้ว) ระหว่างที่พายุขึ้นฝั่งในหมู่เกาะคาโมเตสทำให้มีผู้เสียชีวิต 9 ราย และสูญหาย 5 ราย บ้านเรือนเสียหายทั้งหมด 5,938 หลัง และถูกทำลายทั้งหมด 4,071 หลัง และทำให้ประชาชน 11,000 คน ต้องพลัดถิ่นในกิมบา จังหวัดนูเอวาเอซีฮา เรือข้ามฟากได้ล่มจมขณะที่พายุกำลังเคลื่อนตัวไปทางทิศเหนือลูกเรือ 13 คน ได้รับการช่วยเหลือเมื่อเรือของพวกเขาเกยตื้นใกล้เกาะลูซอน ภาพข่าวทางโทรทัศน์เผยให้เห็นต้นไม้ถูกถอนรากถอนโคน เสาไฟฟ้าโค่นล้มกลางถนน และหลังคาบ้านบางหลังถูกลมแรงพัดปลิว โดยรวมแล้ว พายุไต้ฝุ่นนิดาทำให้มีผู้เสียชีวิต 31 ราย และสร้างความเสียหายทั้งหมดต่อโครงสร้างพื้นฐาน เกษตรกรรม และทรัพย์สินอยู่ที่ประมาณ 72 ล้านเปโซฟิลิปปินส์ (1.3 ล้านดอลลาร์สหรัฐ) ทั่วภาคตะวันออกของประเทศฟิลิปปินส์

ประเทศญี่ปุ่น 
ในประเทศญี่ปุ่นฝนตกหนักที่เกิดจากแถบนอกของพายุโซนร้อนนิดาทำให้เกิดน้ำท่วมฉับพลัน และดินถล่มในจังหวัดฟูกูชิมะ ทางหลวงหลายแห่งได้ปิดตัวลงเนื่องจากน้ำขึ้นสูง และบ้านเรือนบางหลังก็ถูกน้ำท่วมในมิโตะ จังหวัดอิบารากิ บ้านเรือน 360 หลัง ถูกปล่อยทิ้งไว้โดยไม่มีไฟฟ้าใช้หลังจากเกิดกระแสลมแรงทำให้สายไฟพังเสียหาย นอกเหนือจากความเสียหายเชิงโครงสร้างที่เกิดจากพายุ สภาพอากาศเลวร้ายที่เกิดขึ้นระหว่างทางอากาศส่งผลกระทบให้เที่ยวบินหลายเที่ยวถูกยกเลิก ในเกาะมินะมิไดโต จังหวัดโอกินาวะสถานีตรวจอากาศที่ดำเนินการโดยองค์การอุตุนิยมวิทยาโลกรายงานลมกระโชกแรงถึง 115 กิโลเมตรต่อชั่วโมง (70 ไมล์ต่อชั่วโมง) และความกดอากาศที่ 972 เฮกโตปาสกาล (มิลลิบาร์ 28.7 นิ้วของปรอท) ปริมาณน้ำฝนรวมที่สถานีอยู่ที่ 32 มิลลิเมตร (1.25 นิ้ว) และสูงสุดที่ 71 มิลลิเมตร (2.79 นิ้ว) และไม่มีรายงานความเสียหาย ผู้บาดเจ็บ หรือผู้เสียชีวิต

ดูเพิ่ม 

 ฤดูพายุไต้ฝุ่นแปซิฟิก พ.ศ. 2547
 รายชื่อพายุนิดา

หมายเหตุ

อ้างอิง

แหล่งข้อมูลอื่น 

 พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นนิดา (0402)
 กรมอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นนิดา (0402)
 กรมอุตุนิยมวิทยาไทย (TMD) ข้อมูลเส้นทางของพายุไต้ฝุ่นนิดา (0402)
 ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นนิดา (04W)

พายุหมุนเขตร้อนระดับ 5
พายุหมุนเขตร้อน
พายุซูเปอร์ไต้ฝุ่น
พายุไต้ฝุ่นรุนแรง
พายุไต้ฝุ่น
ภัยธรรมชาติในปี พ.ศ. 2547
ประเทศฟิลิปปินส์ในปี พ.ศ. 2547
ประเทศญี่ปุ่นในปี พ.ศ. 2547
บทความพายุหมุนเขตร้อน
พายุไต้ฝุ่นในประเทศฟิลิปปินส์
พายุไต้ฝุ่นในประเทศญี่ปุ่น
ภัยพิบัติในประเทศฟิลิปปินส์
ภัยพิบัติในประเทศญี่ปุ่น